་དབང་དུ་བྱས་ནས་རྩིབས་བརྒྱད་དུ་བཤད་ཀྱང༌། འདིར་རྗེ་བཙུན་རིན་པོ་ཆེའི་
166

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
སྟེང་འོག་གཉིས་ཀྱི་རྩིབས་བསྣན་པས་བཅུར་མཛད་པ་ལྟར་ཡིན་ནོ། །མཚན་མ་ནི་འཁོར་ལོའི་
ལྟེ་བར་ཧྰུཾ་ཡིག་སེར་པོས་མཚན་པའོ༎
གསུམ་པ་སྦྱང་གཞི་སྦྱོང་བྱེད་ངོ་སྤྲོད་པའི་ཚུལ་ནི། སྦྱང་གཞི་གཟུགས་ཀྱི་ཕུང་པོ། ཉོན་མོངས་
པ་གཏི་མུག་གཟུགས་ཀྱི་ཁམས་སོ། །སྦྱོང་བྱེད་རྣམ་སྣང་གི་འཁོར་ལོ་རྩིབས་བཅུའི་རྣམ་པར་
བསྒོམས་པས། སྦྱང་འབྲས་རྣམ་སྣང་གི་གོ་འཕང་ཐོབ་པར་འགྱུར་རོ།།འབྱུང་བཞི་འཁོར་ལོས་བྱིན་
གྱིས་རླབས་པའི་དགོས་པ་ནི།
གཡའ་སང་ལ་རྣམ་པར་སྣང་མཛད་ཀྱི་ང་རྒྱལ་འཇོག་སླ་བའི་
ཆེད་དུའོ། །
གསུམ་པ་རྐྱེན་གྱི་ཡན་ལག་ལ། དོན་དངོས་ཉམས་སུ་ལེན་པ་དང༌། དེ་རྐྱེན་དུ་འགྱུར་བའི་
ཚུལ་གཉིས། དང་པོ་ནི། འབྱུང་བཞི་འཁོར་ལོ་དང་བཅས་པ་ཐམས་ཅད་ནམ་མཁར་རང་གི་ལུས་
ངག་ཡིད་གསུམ་གྱི་ངོ་བོ་ཨོཾ་དཀར་པོ། ཨཱཿདམར་པོ། ཧཱུྃ་སྔོན་པོ་རྣམས་རིམ་བཞིན་སྟེང་ནས་སྟེང་
དུ་བརྩེགས་པའི་སྟེང་འོག་ཏུ་ཧོ༔ཡིག་དམར་པོ་གཉིས་ཀྱིས་མཐའ་རྟེན་པ་ཡིན་ཞིང༌། དེ་ཡང་
སྦྱང་གཞི་རང་གི་སེམས་ཉིད་ལ་མ་དག་པའི་བར་དོར་སྣང་བའི་ལུས་ངག་ཡིད་གསུམ་སྲེད་ལེན་
དང་བཅས་པ་སྦྱོང་བྱེད་ཀྱེ་རྡོ་རྗེའི་སྐུ་གསུང་ཐུགས་དང་ཐབས་དང་ཤེས་རབ་ཀྱི་ངོ་བོ་ཡིག་འབྲུ་
ལྔའི་རྣམ་པར་བསྒྱུར་ནས་བསྒོམས་པས། སྦྱང་འབྲས་ཀྱེ་རྡོ་རྗེའི་སྐུ་གསུང་ཐུགས་དང་གཉིས་སུ་
མེད་པའི་ཡེ་ཤེས་ཐོབ་པར་འགྱུར་བའི་ཕྱིར་རོ།།
གཉིས་པ་དེ་རྐྱེན་དུ་འགྱུར་བའི་ཚུལ་ནི། རང་གི་བར་དོའི་ངོ་བོ་ནམ་མཁའ་ལས་དེ་འདྲ་བའི་
ཡིག་འབྲུ་ལྔ་མར་མེ་གཅིག་ལས་གཉིས་མཆེད་པའི་ཚུལ་དུ་བྱུང་ནས་འབྱུང་བཞི་འཁོར་ལོ་དང་
བཅས་པ་ལ་འདྲེས་པས་གཞལ་ཡས་ཁང་དུ་གྲུབ་པར་བསྒོམ་པ་ཡིན་ཏེ། དེ་ལྟར་དུ་བསྒོམ་པའི་
དགོས་པ་ནི་འབྱུང་བཞིའི་དཀྱིལ་འཁོར་ཐམས་ཅད་རང་གི་སེམས་སྣང་ཙམ་དུ་ཤེས་པ་དང༌། དེ་
ལས་གཞལ་ཡས་ཁང་ཡང་གཉིས་མེད་ཡེ་ཤེས་ཀྱི་རྣམ་འཕྲུལ་དུ་ཤེས་པར་བྱ་བའི་ཕྱིར་ཡིན་ནོ། །
བཞི་པ་གནས་ཐབས་ཀྱི་ཡན་ལག་ལ། དོན་དངོས༌བཤད༌པ༌དང༌། ཞར་བྱུང་ཕྱི་རོལ་ཏུ་དུར་
167

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
ཁྲོད་བརྒྱད་བཤད་པ། ནང་གི་གདན་བཤད་པ། དེ་དག་ལ་ང་རྒྱལ་བཟུང་བའི་ཚུལ་དང་བཞི།
དང་པོ་ལ་སྡོམ་ཚིག་ནི། འོག་གཞི་ལོགས་དང་སྟེང་ཐོག་དང༌། །སྒོ་དང་རྟ་བབས་ལྔ་ཡིས་བསྡུས༎
ཞེས་གསུངས་པའི་དོན་ལྔ་ལས།
དང་པོ་འོག་གཞིའི་རྣམ་གཞག་ནི། པདྨའི་ལྟེ་བའི་རྒྱ་ནི་ཆ་ཕྲན་དྲུག་ཅུ་རྩ་བཞི། དབྱིབས་
ཟླུམ་པོ། ཁ་དོག་ནི་བླ་མ་གོང་མའི་བཞེད་པས། ལྟེ་བ་ལྗང་ལ་གེ་སར་སེར།།ཞེས་གསུངས་པ་
ལྟར་ལྗང་གུར་བཞེད་ཅིང༌། འདབ་མའི་གྲངས་ནི་ལ་ལི་ཏ་བཛྲ་ཡིས་འདབ་མ་འབུམ་ལྡན་དེའི་
དབུས་སུ། །ཞེས་གསུངས་པ་དང་མཐུན་ནོ། །ཁ་དོག་ནི་སྣ་ཚོགས་པ། ཞེང་ལ་ཆ་ཕྲན་གཉིས་པའོ༎
དེའི་སྟེང་དུ་ཉི་མའི་དཀྱིལ་འཁོར་གྱི་རྒྱ་ནི་པདྨའི་ལྟེ་བ་དང་མཐུན། དབྱིབས་ཟླུམ་པོ། ཁ་དོག་
དམར་པོ། བྲི་ཆ་ལ་ལྗང་ཁུར་བཞེད་པའི་རྒྱུ་མཚན་ཅི་ཡིན་སྙམ་ན་རྗེ་བཙུན་རིན་པོ་ཆེའི།
གཞལ་ཡས་ཁང་རྒྱན་དུ་མ་དང་ལྡན་པའི་གཟུགས་བརྙན་ཉི་མའི་དཀྱིལ་འཁོར་ལ་ཤར་བས་ཁ་
དོག་སྣ་ཚོགས་པ་མཚོན་པའི་དོན་ཡིན་པར་བཞེད། ཡང་ན་པདྨའི་ལྟེ་བ་ལྗང་ཁུར་ཡོད་པའི་དོན་
ཡིན་ཏེ།
དཔེར་ན་དར་ལྗང་ཁུའི་སྟེང་དུ་ནོར་བུ་མེ་ཤེལ་བཞག་པ་ལྟ་བུའོ༎དེའི་སྟེང་དུ་སྣ་
ཚོགས་རྡོ་རྗེ་ནི་ཨ་བྷི་དྷ་ན་ལས། ཀ་བའི་རྩེ་ནས་འཐོན་རྩེ་མོ།།སྣ་ཚོགས་རྡོ་རྗེ་འོད་པོ་ཆེ༎ཞེས་
པའི་དོན། སྣ་ཚོགས་རྡོ་རྗེའི་ལྟེ་བ་མཐིང་ནག་གྲུ་བཞི་པ། རྒྱར་ཆ་ཆེན་བཅུ་གཉིས་པ། དཔངས་
ཆ་ཆེན་གཅིག་པ། ཕྱོགས་ཀྱི་རྭ་རྣམས་ཕྱོགས་མདོག་ཅན། རྩ་བ་ཕྲ་བ་ཆ་ཕྲན་གཉིས་གཉིས་ཏེ།
དེ་ནས་ཇེ་སྦོམ་ལ་སོང་བའི་དབུས་རྭའི་དཀྱིལ་གྱི་སྦོམ་ལ་ཆ་ཆེན་གཅིག།རྭ་གཞན་རྣམས་ཀྱི་སྦོམ་ལ་
ཆ་ཕྲན་གསུམ་གསུམ། རྩེ་མོ་ཕྲ་བ་རྣམས་ཆ་ཕྲན་གཉིས་གཉིས་ཏེ་དཀྱུས་ནི་ཆ་ཆེན་གཉིས་སོ།དེ་
ལྟ་བུའི་རྭ་ལྔ་ཕྱོགས་བཞིར་གྱེས་ཚུལ་ལ། ཨ་བྷ་ཡ་ཀ་རས། རྭ་ཡི་གློར་ཡང་རྭ་གཞན་ནོ།།ཞེས་
གསུངས་པ་ལྟར་གཡས་གཡོན་དུ་རྭ༌གཉིས༌གཉིས༌སྦྲགས༌མར༌བཤད༌པ་ཡིན་ནོ། །ཁ་དོག་ནི་ཞལ་
མདོག་ཏུ་འདོད་པ་དང༌། མདོག་གཞན་དུ་འདོད་པ་དང༌། ཕྱོགས་མདོག་ཏུ་འདོད་པ་དང་གསུམ་
ལས་ཕྱིར་མ་ཉིད་ཡིན་ནོ། །དེ་ཡང་འོག་གཞི་དེ་དག་ཀྱང་སངས་རྒྱས་ཀྱི་ཡེ་ཤེས་གཅིག་ཉིད་དེ་
168

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
དག་གི་རྣམ་པར་ཤར་བ་ཡིན་ནོ།།འོག་གི་པད་ཉིས་ནི་ཐབས་ཤེས་མཚོན། དེའི་སྟེང་གི་སྣ་ཚོགས་
རྡོ་རྗེའི་ལྟེ་བ་མཐིང་ནག་གིས་ཆོས་ཀྱི་དབྱིངས་ཀྱི་ཡེ་ཤེས་མཚོན་ལ། རྭ་རྣམས་ཁ་དོག་སྣ་ཚོགས་
པ་ཕྱོགས་བཞིར་གྱེས་པ་འདིས་ཆོས་ཀྱི་དབྱིངས་ཀྱི་ཡེ་ཤེས་ལ་ཡེ་ཤེས་གཞན་བཞི་དང་ལྡན་
པ་མཚོན་པ་ཡིན་ནོ། །
གཉིས་པ་ལོགས་ལ་རྒྱ་ཕྱེད་དཔངས་སུ་འདོད་པ་དང༌། རྒྱ་མཉམ་དཔངས་མཉམ་དུ་འདོད་
པ་དང༌། དཔངས་སུ་ཆ་ཕྲན་ལྔར་འདོད་པ་ལ་སོགས་པ་ཡོད་ཀྱང༌། རང་ལུགས་ལ་ལྔ་གསུམ་
དཔངས་སུ་བཞེད་པ་ཡིན་ལ། དེ་ཡང་གཞལ་ཡས་ཁང་གི་རྩིག་པའི་རྒྱར་ཆ་ཕྲན་སུམ་ཅུ་རྩ་གཉིས་
ཡོད་པ་དེའི་ལྔ་ཆ་གསུམ་ནི་ཆ་ཕྲན་བཅུ་དགུ་དང་ཆ་ཕྲན་གཅིག་གི་ལྔ་ཆ་ཡིན་ལ་དེ་ཉིད་དེ་ཡི་
དཔངས་སུ་བཞེད་པ་ཡིན་ནོ། །དེ་ལྟ་བུའི་ལོགས་ཀྱི་རྣམ་བཞག་གི་སྡོམ་ཚིག་ནི། ལོགས་ལ་རྩིག་
པ་ཕ་གུ་དང༌། །དྲྭ་ཕྱེད་མདའ་ཡབ་པུ་ཤུའོ། །ཞེས་གསུངས་པ་ལྟར་གཞལ་ཡས་ཁང་གི་རྩིག་པ་ནི་
སྣ་ཚོགས་རྡོ་རྗེའི་ལྟེ་བ་ནས་ཆ་ཆེན་བཞི་གཞལ་བའི་ཕྱི་རོལ་ཆ་ཆེན་ལྔ་པའི་དབུས་དོར་མཐའ་
གཉིས་གདབ་པའི་སར། ཁ་གཅིག་རྩིག་པ་རིམ་པ་ལྔ་སྟེ་སྟེང་ནས་སྟེང་དུ་བརྩེགས་པར་འདོད་
ཀྱང༌ ། འདིར་ ནང་ ནས་ རིམ་ པ་ བཞིན་ནག་པོ། ལྗང་ཁུ། དམར་པོ། སེར་པོ། དཀར་པོ་རྣམས་ཕྱི་
ནང་སྦྲགས་ཏེ་རྩིག་པའི་དཔངས་ཆ་ཕྲན་བཅུ་དྲུག་ཡོད་པ། དེའི་སྟེང་དུ་ཕ་གུ་ནི་ཁ་གཅིག་དམར་
པོར་འདོད་ཀྱང༌། འདིར་སེར་པོར་བཞེད་པའི་དཔངས་ལ་ཆ་ཕྲན་གཅིག །ཞེང་ལ་ཆ་ཕྲན་གཉིས་
ལ་ནང་རྩིག་པའི་ངོས་དང་མཉམ་པ། ཕྱིར་ཆ་ཕྲན་ཕྱེད་འཆར་བའི་གདོང་ལ་རིན་པོ་ཆེ་སྣ་ཚོགས་
པའི་ཕྲ་ཚོམ་གྱིས་སྤྲས་པ། དེའི་སྟེང་དུ་དྲྭ་ཕྱེད་ཀྱི་ས་རིན་པོ་ཆེའི་བྲེ་ཕུལ་ནི་ཕྱོགས་རེ་རེར་བརྒྱད་
བརྒྱད། མཚམས་བཞིར་རེ་རེ་སྟེ་ཀུན་དྲིལ་བས་སུམ་ཅུ་རྩ་དྲུག་སྟེ། དེ་ཡང་གཅིག་ལ་མཚོན་ན་
བྲེ་ཕུལ་བཞིར་བརྩེགས་པ་ཪེ་ཪེ་ལ་དཔངས་ཆ་ཕྲན་གྱི་ཕྱེད་ཡོད་པ། ཞེང་ལ་འོག་མ་ཆ་ཕྲན་གཅིག།
གོང་མ་རྣམས་རིམ་པ་བཞིན་ཆ་ཕྲན་ཕྱེད་ཕྱེད་རིང་དུ་སོང་བ། དེའི་སྟེང་དུ་གསེར་གྱི་གདུང་ལེན་
སམ་ཀ་རགས་ནི་དཔངས་ལ་ཆ་ཕྲན་གཅིག་གི་ལྔ་ཆ། ཞེང་ནི་བྲེ་ཕུལ་སྟེང་མ་དང་མཉམ་པ་སྟེ་ཆ་
169

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
ཕྲན་གཅིག །དེའི་ཕྱི་རོལ་ཆུ་སྲིན་མ་ག་རའི་ཁ་ནས་མུ་ཏིག་དྲ་བ་འཕྱང་བ་སྟེ་སློབ་དཔོན་ཤཱཀྱ་
བཤེས་གཉེན་གྱིས། དྲ་བ་ནི་མུ་ཏིག་གི་ཆུན་འཕྱང་སྟེ་མཆོག་དབུས་ན་ཡོད་པའོ། །དྲྭ་ཕྱེད་ནི་
མཆོག་མཐའ་ན་ཡོད་པའོ། །ཞེས་གསུངས་པ་ལྟར་རོ། །དེའི་སྟེང་དུ་བྱ་འདབ་ལས་ཐུར་དུ་འཕྱང་
བའི་རིན་པོ་ཆེའི་མདའ་ཡབ་དཔངས་སུ་ཆ་ཕྲན་གཅིག་ཡོད་པའོ། །དབྱིབས་ནི་ནོར་བུ་མིག་གསུམ་
པ་ཡུ་བ་ཅུང་ཟད་དང་བཅས་པའི་མགོ་ཐུར་དུ་བསྟན་པ་རུས་རྒྱན་རྙིང་མའི་ཟ་ར་ཚགས་སམ་སྤྱི་
བླུགས་མཆུ་མེད་མགོ་ཐུར་དུ་བསྟན་པ་ལྟ་བུའོ། །དེའི་སྟེང་དུ་རིན་པོ་ཆེའི་པུ་ཤུ་གྱེན་ལ་ལངས་པ་
དཔངས་སུ་ཆ་ཕྲན་གཅིག །དབྱིབས་བྱང་ཆུབ་ཆེན་པོའི་མཆོད་རྟེན་མགོ་མཐུར་དུ་བསྟན་པ་ལྟ་བུའི་
ཁོང་སེང་པས་འཁོར་ཡུག་ཏུ་བསྐོར་བའོ༎
གསུམ་པ་སྟེང་ཐོག་ལ་ཁ་གཅིག་མཆོད་རྟེན་གྱི་རྣམ་པར་འདོད་པ། རྒྱལ་ཁབ་ཀྱི་རྣམ་པར་
འདོད་པ་ཡོད་ཀྱང༌། འདིར་ཐམས་ཅད་གསང་བའི་རྒྱུད་རྩ་འགྲེལ་གྱི་དགོངས་པ་ཐོག་ཕིབས་
རིམ་པ་གསུམ་དུ་གསུངས་པ་ལྟར། དེའི་སྡོམ་ཚིག་ནི། སྟེང༌ཐོག༌ཀ༌བ༌ཤིང༌བརྩེགས་དང༌༎ གདུང་
དང་ཐོག་ཕིབས་རིམ་པ་གསུམ། །ཞེས་གསུངས་པ་ལྟར་བཤད་ན། ཀ་བའི་གྲངས་ནི། རིན་པོ་ཆེ་
ལས་གྲུབ་པ་ཕྱོགས་རེ་རེ་བཞིན་རྩིག་པ་ལ་བརྟེན་པའི་ཀ་བ་གཉིས་གཉིས་ཏེ་བརྒྱད། དེའི་ཚད་
ནི༑ སློབ་དཔོན་ཤཱཀྱ་བཤེས་གཉེན་གྱིས། མཐའ་གཅིག་ནི་རྡོ་རྗེའི་གདུང་ལ་ཐུག་པ། མཐའ་
གཅིག་ནི་གཞལ་ཡས་ཁང༌གི་ལྟེ་བ་ལ་བརྟེན་ནོ། །ཞེས་གསུངས་སོ། །མིང་དོན་ནི་རྡོ་རྗེ་ལྟ་བུའི་
བསམ་པས། དངོས་པོ་ཐམས་ཅད་སྤྲུལ་པས་ན། ཐམས་ཅད་ལ་རྡོ་རྗེའི་མིང་དུ་སྦྱར་བས། རྡོ་
རྗེའི་ཀ་བ་ཞེས་བྱའོ། །དེ་ཡང་གཞལ་ཡས་ཁང་གི་ནང་གི་ལྷ་རྣམས་ཕྱོགས་མདོག་ཅན་དཔངས་
སུ༌ཆ༌ཕྲན༌གཅིག༌གི༌ལྔ༌ཆ༌ཡོད༌པའི་སྟེང་དུ་ཚངས་ཐིག་གི་ཕྱོགས་གཡས་གཡོན་དུ་ཆ་ཕྲན་ལྔ་ལྔ་
གཞལ་བའི་རྩིག་པ་ལ་ཉེ་བའི་ཕྱོགས། ཀ་བའི་རྣམ་པ་སྦོམ་ལ་ཆ་ཕྲན་གཅིག་ཡོད་པ། དཔངས་
སུ་ཆ་ཕྲན་བཅུ་དྲུག་ཡོད་པ་བརྒྱད་བཙུགས་པའི་སྟེང་དུ་ཞུ་རིང་ཐུང་གཉིས་ལ་ཆ་ཕྲན་གཉིས
པ༑ དེའི་སྟེང་དུ་ཆ་ཕྲན་གཅིག་ཡོད་པའི་ས་རྡོ་རྗེའི་གདུང་ཟླུམ་པོས་འཁོར་ཡུག་ཏུ་བསྐོར་བའོ། །
170

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
དེ་དང་གསེར་གྱི་གདུང་ལེབ་མཉམ་པའི་སྟེང་དུ་ཐོག་ཕུབ་པའི་སྣེ་མོར་ཆ་ཕྲན་གཉིས་འཆར་བའི་
བྱ་འདབ་ཅན་ནོ། །རྡོ་རྗེའི་གདུང་ཟླུམ་གྱི་སྟེང་དུ་རྩིག་པ་ཟླུམ་པོ་ཕྱོགས་མདོག་ཅན་དཔངས་སུ་
ཆ་ཕྲན་ཕྱེད་དྲུག་ཡོད་པ། དེའི་སྟེང་དུ་ཕ་གུ་ཆ་ཕྲན་ཕྱེད། དེའི་སྟེང་དུ་དྲྭ་ཕྱེད་ཀྱི་ས་ཆ་ཕྲན་ཕྱེད།
དེའི་སྟེང་དུ་དཔངས་ཆ་ཕྲན་གཅིག་ཡོད་པའི་རྡོ་རྗེའི་ཐལ་གདུང་བཞི་མིག་མང་རིས་སུ་བྲིས་པ།
ཕྱོགས་མཚམས་ཀྱི་རེ་མིག་རྣམས་ཐོག་ཕུབ་པའི་སྣེ་མོར་ཅུང་ཟད་འཕྱང་བའི་བྱ་འདབ་ཅན་ནོ། །
དེའི་དབུས་སུ་རྡོ་རྗེའི་གདུང་གྲུ་བཞི་པའི་སྟེང་དུ་རྩིགས་པ་གྲུ་བཞི་ཁ་དོག་སྔོན་པོ་དཔངས་སུ་ཆ་
ཕྲན་བཞི་ལ་ལྔ་ཆས་དམན་པ། དེའི་སྟེང་དུ་ཕ་གུ་ཆ་ཕྲན་གཅིག་གི་སུམ་ཆ། དེའི་སྟེང་དུ་དྲྭ་ཕྱེད་
ཀྱི་ས་ཆ་ཕྲན་གཅིག་གི་སུམ་གཉིས་ཡོད་པ། དེའི་སྟེང་དུ་རྒྱ་ཕིབས་ཀྱིས་ཕུབ་པའི་རྩེ་མོར་རྡོ་རྗེ་
ཕྱེད་པ་ནོར་བུའི་ཏོག་གིས་སྤྲས་པའོ། །གཞལ་ཡས་ཁང་ནི་ནང་རྡོ་རྗེའི་གདུང་ཟླུམ་གྱི་འོག་ཀ་བའི་
བར་གྱི་རྡོ་རྗེའི་ར་བ་འོབ་ལྟ་བུ་འདོད་པ་དང༌། ཐོག་ཐག་ཏུ་འདོད་པ་དང༌། ར་བ་ཙམ་དུ་འདོད་
པ་དང་གསུམ་ལས་འདིར་ཕྱི་མ་ལྟར་རྡོ་རྗེའི་གདུང་ཟླུམ་པོ་དཔངས་སུ་ཆ་ཕྲན་གཅིག་ཡོད་པའོ། །
ཐོག་ཕིབས་འོག་མའི་བྱ་འདབ་ཀྱི་འོག་རྩིག་པའི་འགྲམ་ནས་དཔངས་དང་ཞེང་ཆ་ཕྲན་གཉིས་
གཉིས་རེ་ཡོད་པའི་འདོད་ཡོན་གྱི་སྣམ་བུ་དམར་པོ་སྒོ་ཁྱུད་ནས་སྒོ་ཁྱུད་ཀྱི་བར་དུ་སོང་བའི་སྟེང་
དུ་ཕྱོགས་རེ་རེར་འཛུམ་པའི་བཞིན་དང་མཛེས་པའི་རྒྱན་གྱིས་སྤྲས་པའི་མཆོད་པའི་ལྷ་
བཞིས་མཆོད་རྫས་དུ་མ་ཐོགས་ནས་འཁོད་པའོ། །
བཞི་པ་སྒོའི་རྣམ་བཞག་ལ་གྲུ་གསུམ་གཅིག་ཏུ་འདོད་པ། ཟླུམ་པོ་གཅིག་ཏུ་འདོད་པ། ཟླུམ་
པོ་སྒོ་བརྒྱད་དུ་འདོད་པ། གྲུ་བཞི་སྒོ་བཞིར་འདོད་པ་དང་བཞི་ལས། འདིར་ཕྱི་མ་ལྟར་གྲུ་བཞི་
སྒོ་བཞིར་བཞེད་པ་ཡིན་ནོ། །སྒོའི་ཞེང་ཚད་ལ་གཞལ་ཡས་ཁང་གི་ལྔ་ཆར་འདོད་པ། དགུ་ཆར་
འདོད་པ། བཅུ་ཆར་འདོད་པ་སོགས་འབྱུང་ཡང༌། གྲུབ་ཆེན་ཀུན་སྙིང་གིས། སྒོ་ནི་འཁོར་ལོའི་
བརྒྱད་ཆ་སྟེ། །སྒོ་ཁྱུད་ཀྱང་ནི་དེ་ཡི་ཚད།།ཅེས་གསུངས་པ་ལྟར་གཞལ་ཡས་ཁང་གི་བརྒྱད་ཆའོ༎
དཔངས་ལ་ཆ་ཆེན་གསུམ་དུ་འདོད་པ་དང༌། གཉིས་སུ་འདོད་པ་ཡོད་ཀྱང་འདིར་རྟ་བབས་སྣམ་
171

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
བུ་བཞིའི་དབང་དུ་བྱས་པས་ཆ་ཕྲན་གཉིས་པར་བཤད། དེ་ནས་སྒོའི་གཡས་གཡོན་དུ་རྩིགས་པ་
ཆ་ཆེན་རེ་རེ་ནས་མདུན་དུ་འཐོན་པ་ནི་སྒོ་ཁྱུད། དེ་ནས་གཡས་གཡོན་དུ་ཆ་ཕྲན་གཉིས་གཉིས་
འཐེན་པ་ནི་སྒོ་འགྲམ། དེ་ནས་མདུན་དུ་ཆ་ཕྲན་གཉིས་འཐེན་པ་སྒོ་ལོགས་སོ། །དེའི་དཔངས་ནི་
ཆ་ཕྲན་དགུ་ཡོད་པ། སྒོ་ལོགས་ཀྱི་སྣེ་མོར་ཆ་ཕྲན་གཅིག་དམའ་བའི་སར་རྡོ་རྗེའི་གདུང་ཆ་ཕྲན་
ཕྱེད། དེའི་སྟེང་དུ་ཆ་ཕྲན་ཕྱེད་རྩིག་པ། དེའི་སྟེང་དུ་ཐོག་ཕུབ་པའོ། །སྒོ་གླེགས་འཛུད་ཚུལ་ནི།
དེ་ཉིད་འདུས་པ་ལས། སྒོ་རྣམས་ཀུན་གྱི་ནང་དུ་ནི། །སྒོ་སྲུང་རྣམས་ནི་དགོད་པར་བྱ། །ཞེས་
གསུངས་པ་ལྟར། སྒོ་ཁྱུད་སྒོ་འགྲམ་མཚམས་ནས་སྒོ་གླེགས་གཉིས་ཧྲལ་ཕྱོགས་མདོག་ཅན་འཁོར་
ལོ་ལ་སོགས་པའི་རང་རིགས་ཀྱི་ཕྱག་མཚན་གྱིས་མཚན་པ་འཛུད་པའོ། །
ལྔ་པ་རྟ་བབས་ལ་རྒྱལ་པོའི་རྟ་བབས། མཆོད་པའི་རྟ་བབས། རྒྱན་གྱི་རྟ་བབས་དང་གསུམ་
ལས་འདིར་ཕྱི་མ་ལྟར་གཞལ་ཡས་ཁང་མཛེས་པར་བྱེད་པ་རྒྱན་གྱི་རྟ་བབས་ཡིན་ཏེ། དེ་ཡང་
དཔངས་སུ་ཆ་ཆེན་གསུམ་དུ་འདོད་པ་དང༌། གཉིས་སུ་འདོད་པ་དང༌། གཅིག་ཏུ་འདོད་པ་དང་
གསུམ་ལས་ཕྱི་མ་ལྟར་བཞེད། དེ་ལ་ཡང་སྣམ་བུ་བཅུ་གཅིག་ཏུ་འདོད་པ་དང༌། བཞིར་འདོད་
པ་དང་གཉིས་ལས་ཕྱི་མ་ལྟར་བཞེད་དོ། །དེ་ནས་སྒོ་གླེགས་གཡས་གཡོན་དུ་བར་ཆ་སྟོང་ཆ་ཕྲན་
རེ་ཡོད་པའི་ཕྱི་ཟུར་བཞིར་ཀ་བའི་སྦོམ་དུ་ཆ་ཕྲན་གཅིག །དཔངས་སུ་ཆ་ཕྲན་ལྔ་ལྔ་ཡོད་པའི་ཀ་བ་
འཛུགས་ལ། ཀ་རྒྱན་ནི་ཀ་བའི་ལོགས་སུ་དར་དཔྱངས་ཀྱི་ཚུལ་དཔངས་ཞེང་ཀ་བ་དང་མཉམ་
པ་འཕྱངས་བ། དེའི་སྟེང་དུ་རྟ་བབས་བཞི་ནི་ཐིག་ཤིང